Petra ho-po ? e houlennas Larry.  Se zo un den a za ebarh un davarn, ged ur marmouz bihan àr e skoe.  E ? e hrozmolas Larry.  Ur goap eo. Ar barman a houlenn : « Petra ho-po ? » An den a respont :  « Scoth on the rocks », hag ar marmouz a lar de dro : « memez tra  evidoun ». Ar barman a o sell piz, hag a lar : « Petra oh ? Eur  homzer-  kov ? » « Perag ? ho-peus gwelet ma diweuz e fichal ? » e respont ar  marmouz.  Eur goap eo, neo ket ? e laras Larry.  Gin-tonic, e hourhemennas an den e sevel e ziskoe.  Hag evid ho marmouz ?  Ean a vlein ar wetur.  Larry ne ouias ket ar peh e oa da lared.  Ur goap aral eo, e tisplegas an den.  A ? e laras mestr an davarn e sell anehon mad. Hwi zo deuet aman  dija ?  Nann. Wech kenta.  Pedeguir ho penn a zegas din chonj ag un den am-eus  gwelet.  Lared a ra an dud din e seblantan Robert Redford.  An dra-ze, se zo eur goap, sur, e laras Larry. - Eñ a lakas ar werenn  dirag ar hliant - Eun gin-tonic, tri dollar, priz evid ar vignoned.  An den a bêas, a evas goustadig en e werenn e sell ar melezour.  Ar peh ho-peus eid ober, henoah, e ? e laras Larry.  Marteze.  Petra e klasket ? Eur sinad a oa aman, tuchantig. Plijoud a ra deoh,  plahed ar huh-hiol ?  Se zo eur samourai hag a za deuz ar berzel endro.  Ur goap aral ?  E servijourez a en zegemer da nor ar jardrin, hag a lar dohton e ma e  roeg e hober ar garante ged un den du. Ean a ya buanig-buanan en ti, a  zraill nor ar gambr, ha sach e sabrenn e yudal : « Petra e tiskan ?  Gobel a lez al galante ged un den du ? » hag ar roeg a respont : « Ne  ve ket laret un den du, med un évn livet. »  Ar wech-man, ne gomprenan ket.  Ohpenn, ar goap-ze a ra ma hoarh melen an dud.  Petra laret ?  Ma ne gomzam ket mui ag  ar goap-man.  Plahed du kaer kenan a zo aman ive fennoz, mard eo ar pez e klasket.  Larry a chonje de zamm argant da ugent dre gant, hag a venne buanein  an aferieu.  Se zo un den koh ag a za abarh ur bordel….  E, diwallit ! neo ket eur bordel aman, e laras Larry, prest en em  zifenn.  Se zo ur goap aral. An den a zo dan nebeutan peùar-ugent vle. Ken  treud eo ma diêz eo dehon chom arzao. Ean a lar dar houlierez :  « Doned a ran eid boud chuget un tammig » «  Med, hwi zo bet chuget  dija, ur hard eur eo » e respont-hi. « Ar pez eo kosaad, e huanad an  den koz, nam eus ket eñvor. »  An hini-ze a zo fentuz, e gwirione, e laras Larry.  Gouzoud a ran ur hant bennag ag istoriou diar an dud goh.  Ken fentuz ?  Se zo un den koh azeet àr ur bank, en ur liorz publik, hag a ouil hir  hir amzer. Un den a chouk etalton hag a lar…  Salud.  Ean en em droas.  Ur plah melen koant a chouke àr ar skabell e-kichenn.  Me zo  Sheryl, eme hi. Te fall dis hoarhein un tammig ? »  Pand a he gwelas, ean a ouias e vehé hi fentusoh aveid ar re arall. Un  dra en he sell, en he moushoarh.. én he mod seùel ha lakad endro he  zersou kaer àr ar skabell, he divorhed groezet, an ilin pouezet àr an  daol-kaont, ar chot àr he dorn, ar lagad lemm - ur plah fentuz, é  santé.  A ? bouser, Sheryl.  A ? bouser dis, e respontas hi.  Mestr an ti, tapet goulenn an intron.  Mestr an ti, e hoarhas Sheryl, fentuz  eo.  Ur plah fentuz, mad en-doe santet.  Neuze, petra evez ? e houlennas ean.  Ha te ?  Gin-tonic.  Ar memez tra eh evin.  Ur gin-tonic e houlennas ean da Larry, hag a laras dohtu : Se zo un  den hag a za abarh un davarn…  Ho-peus dija laret ar fentusell-ze, e remerkas ar mestr.  Nam-eus ket, unan aral eo. An den a zo abarh hag a lar : « Gwelet-hu  ar hah, du-ze ? » An oll dud a sell doh ar hah : un targah ged ur lost  teo, pikol. « Hoari a ran e ma  ma lost hirroh evid lost ar hah », a  lar an den. An oll glianted a hoari argant geton. Ar billedou kant  dollar a za a beb tu. An den a lar dar barman…  Gin-tonic, e drohas Larry. Tri dollar, ur priz eid ar vignoned.  Ne raer ket an dra-ze, trohein un istor.  Laroud a ran dohton dalhmad, e huanadas Sheryl.  An den a lar dar barman : « Mad eo, muzulet ahanom » Ar barman a dap  ur metr seizenn, a vuzul lost ar hah : pemp ha tregont sañtimetr. Ar  den a hej e benn : «  ma halh, breman. » Ar barman a vuzul : ugent  sañtimetr. « Kollet ho-peus » e lar dan den. An den a sell dohton :  « Digarezit, e lar, penaoz ho-peuz muzulet lost ar hah ? » « Beñ,  laket am-eus dibenn ar metre e toull ar rèr ha… » Neuze an den a lar :  « Me garfe e rafet ar memez tra evidon ».  Sheryl a hoarhas krenv.  Nam-eus ket komprenet, e anzaùas Larry. Dleein a ret tri dollar.  An den a bêas ar werenn pa gendalhe Sheryl da hoarhein. Ur plah  fentuz.  Petra zo ta hano ? e houlennas-hi.  Robert Redford, e respontas ean, ar peh a oa hanter-wir, rag e hanù-  badé a oa e gwirione Robert.  Te gredan, e laras ar hast en ur hober ur sinh ged ar lagad da Larry.  E penaoz e ve laret dre gustum ? Rob ? Bob ? Bobby ?  Bobby, eme ean, hag ar wech-ze e oa ar wirione.  Ha ta lost dis, a zo ken braz èl lost ar hah ?  Te fall dis aprovein ?  Oooo ya ! e laras Sheryl e troein he daoulagad.  Kredi rez e hell boud fentuz, neo  ket ?  Me gred e vefe mad tre. Chetu an tarif, Bobby : ar pitoucherez…  Paz dohtu…  Chilaou, me zo dar labour, aman. Plijoud a rahe dein chom azeet ha  komz genis an oll noz, med…  Ean a lakas ur billed ag ugend dollar àr an daol-kaont.  Eidous eo. Eid pêein ugent munut, un dollar eid peb munut. Da heul, e  welam ma ram ur bail arall. Petra gredez, Sheryl ?  Heb problem, eme hi, hag a dapas ar billed.  Ez eus peùar dollar evidon, aman, e drohas Larry.  Sheryl  a ras ur beg kamm, med hi roas dehon ar billed hag a sellas  Larry hag a yê dar yalh eid ober ar monei.  A beban ous, Bobby ?  Chicago, en amzeriou devean. Eraog, e Kansas City. »  Larou spis a danjeruz, med ar hoari a oa fentusoh evelhen.  Larry a zas endro ged ar monei.  Chetu ta hwezeg dollar, e laras ean dar plah.  Sach a rez ur halh pemp ha tregont sañtimetr aman, ha Larry a houlenn  dis ugent dre gant, e hrozmolas hi.  Gwech erbed am-eus gwelet un den  ged ur halh a bemp ha tregont  sañtimetr, e laras ar mestr.  Klasket teus ? e houlennas Sheryl. - Ged ur sin a lagad da Vobby hi a  lakas ar billedou en he sah - Gweled a rez Larry o selled kalhou ar  bôtred er frikah.  Se zo ur soudard hag en em holh edan eun douch, hag an oll bôtred aral  ag ar gompagniez…  Eun istor all ? e kemmas Larry.  Kredi ren boud goulennet dit ne droha ket mui ma istoriou.  Istoriou mod-ze…  Taù, e hourhemennas Bobby ged eur voueh  sioul.  Larry a en sellas.  Komprenet peus ? Pa laran un istor, e taùez.  Mestr an davarn a ean sellas en e zaoulagad, hag a saùas e ziskoe, da  heul ean a yas da dibenn an daol-kaont.  Mad eo eiton, e laras Sheryl koutant. Neusen, ar soudard ?  Ean a zo edan an douch, hag an oll a ean sell e hoarhein pedéguir e  galh a zo nameid tri sañtimetr. Er fin an den ne bad ket mui, en em  dro da dale hag a hud : « Nho-peus ket gwelet un den a sav e galh ? »  Sheryl a  hoarhas hoah.  Da dibenn aral an daol-kaont, Larry a ras un dremm kamm, hag a laras  ged ur vouez hirvouduz :  Fentuz tre.  Te zo e pesort rummad, Bobby ? e laras Sheryl. Pemp ha tregont pe dri  sañtimetr ?  Kredi ren ne oa ket pres warnom.  Hoh argant eo. Kemeret hoh amzer.  Kredi ren e raem bourrabl.  Bourrabl e ram, Bobby.  Fentuz eo, neo ket ?  Ta istoriou a blij kalz din, e asuras Sheryl.  Ohpenn, te, fentuz ous.  An dud a lar dein an  dra-ze, ya.  Hoari a rahen e plij dis gober traou neùé.  O ya. Am-eus gréet zoken an dra ged ur hi polisour, eur weh.  Ne gomzan ket deuz an dra-ze. Komz a ran deuz traou neùe, astizuz.  Beñ, evidon e oa neùé. Hweh pôtr a ma selle pa ren ar garante ged ur  hi. Gweh erbed am-boe greit eraog.  Neùé e oa merhad, med ket astizuz, e kredan.  Par hi en-deus ma lipet, e oa astizuz neoah, e anzaouan. E dead a oa  rahuz, e welez ? Ya, astizuz e oa ma ankouahez e oa ur hi,  pedeguir ar  chonj-ze a oa donjeruz, èl-rezon.  Sheryl, te gavan bourruz, e ouiez. Plijadur or-bo ni on-daou.  O ! sigur oun.  Gober a rim traou neùé hag astizuz.  Dibasiant oun klask ober.  Se zo ur grabosenn-den hag a ya dar priveziou, hag e ma un pôtr dirag  unan deuz ar hibelligou…        Љ  .